Krav Maga

System eclectig o hunan-amddiffyn anghystadleuol sy'n tarddu o Israel yw Krav Maga (Hebraeg: קרב מגע, "brwydro cyffyrddiad") sy'n cynnwys technegau taro, gafael, ac ymgodymu. Mae'n canolbwyntio ar sefyllfaoedd realistig a defnyddio gwrth-ymosodiadau grymus ac effeithlon. Datblygodd y grefft ymladd hon o sgiliau ymladd y stryd Imi Lichtenfeld, paffiwr ac ymgodymwr a amddiffynnodd ardal Iddewig Bratislava rhag grwpiau ffasgaidd yn y 1930au. Yn y 1940au diweddar, wedi iddo ymfudo i Israel, dechreuodd rhoi gwersi ymladd i Luoedd Amddiffyn Israel (IDF) ac yn hwyrach datblygwyd system Krav Maga. Addaswyd y system ar gyfer lluoedd milwrol, yr heddlu, a sifiliaid.

Mae gan Krav Maga athroniaeth sy'n pwysleisio niwtraleiddio bygythiadau, symudiadau amddiffynnol ac ymosodol ar y cyd, ac ymosodedd. Defnyddir Krav Maga gan luoedd rheolaidd ac arbennig yr IDF, Mossad, Shin Bet, CIA, FBI, Marsialiaid yr Unol Daleithiau, Awyrlu'r Unol Daleithiau, DEA, Marsialiaid yr Awyr, nifer o heddluoedd a thimoedd SWAT, GIGN, Byddin Gwlad Belg, ac eraill. Mae nifer o sefydliadau ar draws y byd yn addysgu Krav Maga neu fersiynau amrywiol ohono i unigolion.

Cyfeiriadau

Dolenni allanol
IKMF IKMF - International Krav Maga Federation lead by Master Avi Moyal
Israeli Krav Maga Association 
True History of Krav Maga fideo ar Youtube  (IKMA) founded in 1978 by Krav Maga founder Imi Lichtenfeld.
Israeli Krav Maga Free Web Guide  - The Complete Internet Guide for Israeli Krav Maga.

Categori:Crefftau ymladd
Categori:Diwylliant Israel
Categori:Geiriau ac ymadroddion Hebraeg